Skrifstofa Rúmfatalagersins er staðsett í Hagarsmára 1 , 3ja hæð ( Smáralind ) , 201 Kópavogi . Í dag er starfsemi Rúmfatalagersins samnefnari yfir vandaðar og fjölbreyttar heimilisvörur á hagstæðu verði . Of langt mál væri að rekja allan þann aragrúa vöruliða sem þar er í boði . Rúm og rúmföt eru ennþá mjög atkvæðamikil í flórunni en að öðru leyti hefur úrvalið mótast út frá eftirspurn viðskiptavina varðandi vörur sem tengjast almennu heimilishaldi . Helsta keppikefli Rúmfatalagersins í framtíðinni er að bjóða ávallt upp á einstakt vöruúrval á besta mögulega verðinu hverju sinni .